Здравейте.Купих един хладилник септември месец и преди две седмици се развали.Магазина и производителите си прехвърлят топката.Още като констатирах повредата се свързах с производителя от гаранционната карта.Започна едно увъртане,защото вижте Либхер не дава дефекти.Днес най-накрая се появиха техници констатираха проблема и си тръгнаха.Отново започнах да звъня -магазин ,производител.Може би ще го закарат най-накрая в сервиз.Въпросат ми е : Мога ли да искам хладилник от тях за времето през което те ще ремонтират моя?Аз поисках да си вземат хладилника и да ми върнат парите,но отговориха че нямат такава практика.Поисках временно да ми доставят хладилник докато ремонтират моя ,но и такава практика нямат.Подадох жалба в КЗП днес и ще чакам отговор,но какво да правя с продуктите в хладилника.Те ще ми причинят щети.Какви са правата ми ?Благодаря.




Рекламация
==========

 

Здравейте, Силвия Шиварова,


правилно сте подала жалба в КЗП, но следва да очаквате отговор в рамките на едномесечен срок.  

Съгласно чл. 112 от ЗЗП – при несъответствие на потребителската стока с договора за продажба потребителят има право да предяви рекламация, като поиска от продавача да приведе стоката в съответствие с договора за продажба. В този случай потребителят може да избира между извършване на ремонт на стоката или замяната и с нова, освен ако това е невъзможно или избраният от него начин за обезщетение е непропорционален в сравнение с другия. 


В случая е следвало да предявите писмена рекламация, като изискате замяната на хладилника с нов.  

Според чл. 113, ал. 5 от ЗЗП можете да искате и обезщетение за претърпените вследствие на несъответствието вреди.


Поздрави,  

адв. Николина Митова  

0898 303092


